CELEX: 62015CN0684
Language: hu
Date: 2015-12-18 00:00:00
Title: C-684/15. sz. ügy: 2015. december 18-án benyújtott kereset – Európai Bizottság kontra Luxemburgi Nagyhercegség

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/20
            
         2015. december 18-án benyújtott kereset – Európai Bizottság kontra Luxemburgi Nagyhercegség
   (C-684/15. sz. ügy)
   (2016/C 098/26)
   Az eljárás nyelve: francia
   
      Felek
   
   
      Felperes: Európai Bizottság (képviselők: M. Heller és K.-Ph. Wojcik meghatalmazottak)
   
      Alperes: Luxemburgi Nagyhercegség
   
      Kereseti kérelmek
   
   
               —
            
            
               A Bíróság állapítsa meg, hogy a Luxemburgi Nagyhercegség – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelvnek (1), vagy mindenesetre mivel e rendelkezéseket nem közölte a Bizottsággal – nem teljesítette az említett irányelv 130. cikkének (1) bekezdéséből eredő kötelezettségeit;
            
         
               —
            
            
               A Bíróság az EUMSZ 260. cikk (3) bekezdésének megfelelően kötelezze a Luxemburgi Nagyhercegséget napi 6 700 EUR összegű kényszerítő bírság kifizetésére attól a naptól kezdve, hogy a jelen ügyben a 2014/59/EU irányelv átültetési intézkedéseinek a közlésére vonatkozó kötelezettség elmulasztásáról szóló ítéletet kihirdették;
            
         
               —
            
            
               A Bíróság a Luxemburgi Nagyhercegséget kötelezze a költségek viselésére.
            
         
      Jogalapok és fontosabb érvek
   
   A 2014/59/EU irányelv átültetési határideje 2014. december 31-én lejárt.
   
      (1)  HL L 173., 190. o.